Oznámenie Komisie - Európsky Rozvojový Fond (EDF) - Odhad záväzkov, platieb a príspevkov, ktoré musia zaplatiť členské štáty na roky 2004 a 2005; a Predpokladané záväzky a platby na obdobie rokov 2006 až 2009 /* KOM/2004/0763 v konečnom znení */





Brusel, 19.11.2004 KOM(2004)763 v konečnom znení OZNÁMENIE KOMISIE EURÓPSKY ROZVOJOVÝ FOND (EDF) Odhad záväzkov, platieb a príspevkov, ktoré musia zaplatiť členské štáty na roky 2004 a 2005; a Predpokladané záväzky a platby na obdobie rokov 2006 až 2009 ÚVOD V súlade s článkom 8 rozpočtových pravidiel, ktoré sa vzťahujú na 9. EDF (Európsky rozvojový fond), Komisia vypracováva každý rok toto Oznámenie Rade. Jeho cieľom je prezentovať predpokladané platby na nasledujúce obdobie (2005), ako aj zoznam vyhlásení o príspevkoch pri zohľadnení predpokladov EIB (Európskej investičnej banky) pre činnosti, ktorých riadenie zabezpečuje. Ako je uvedené v článku 8 uvedených rozpočtových pravidiel, dokument prezentuje odhady záväzkov a platieb na každý zo štyroch nasledujúcich rokov (2006 až 2009). Začína sa revíziou odhadu výdavkov EDF pre aktuálny rok (2004). Od vstupu 9. EDF do platnosti v roku 2003 platia príspevky členské štáty priamo EIB ohľadom nástrojov 9. EDF, pre ktoré EIB zabezpečuje riadenie (Podpora pre investície a zľavy z úrokov), zatiaľ čo príspevky na staré nástroje riadené EIB (rizikové kapitály a zľavy z úrokov) aj naďalej prechádzajú pokladnicou Komisie. Toto oznámenie teda predstavuje jasné rozlíšenie medzi platbami EIB v zmysle 9. EDF na jednej strane a platbami, ktoré vykonala Komisia (vrátane platieb za staré nástroje riadené EIB) na strane druhej. SYNTÉZA Komisia pre jednotlivé krajiny AKT[1] a ZKÚ[2] aktualizovala predpoklad záväzkov a platieb na roky 2004 a 2005. Ako v roku 2003, Komisia venovala zvláštnu pozornosť odhadu platieb. Mala dvojaký cieľ: na jednej strane sa pokúsila obmedziť riziko, aby členské štáty nerezervovali vo svojich národných rozpočtoch príliš vysoké prostriedky; na druhej strane sa chcela uistiť, že je dostupný dostatočný objem finančných prostriedkov pre EDF, aby sa predišlo problémom nedostatočnej výšky prostriedkov, ako to bolo na konci roku 2003 a v máji 2004. Tieto predpoklady sa ako obyčajne zrevidujú v Oznámení v júni 2005. EIB tiež aktualizovala svoje predpoklady. Jej predpoklady sú kompletne zahrnuté do tohto dokumentu. Záväzky[3] v rokoch 2004 a 2005 Komisia môže potvrdiť svoj odhad uvedený v Oznámení z mája[4] na rok 2004 (2 850 miliónov EUR). Pokiaľ ide o Investičné podpory[5], EIB znížila svoje údaje (z 500 miliónov EUR na 335 miliónov EUR). Pre Komisiu a EIB je spoločný odhadovaný objem záväzkov 3 185 miliónov EUR. Pre rok 2005 EIB svoj odhad viac-menej nemení (555 miliónov EUR). Komisia si však zakladá na silnom zvýšení (až na 3 500 miliónov EUR) nielen voči svojim májovým odhadom (2 875 miliónov EUR), ale aj v porovnaní s odhadmi pre rok 2004 (2 850 miliónov EUR). Celkový spoločný objem záväzkov pre Komisiu a EIB sa odhaduje na 4 055 miliónov EUR. V týchto sumách nie je zohľadnená prípadná mobilizácia zostatku (750 miliónov EUR) „podmienečnej“ miliardy eúr. Nasledujúca tabuľka predstavuje vývoj záväzkov od roku 2000. Obdobie od roku 2000 do roku 2002 predstavuje druhú časť cyklu záväzkov 8. EDF (rekordná úroveň v roku 2000, významné zníženie v roku 2001 a 2002). Ihneď po ratifikácii dohody z Cotonou sa začal cyklus 9. EDF rýchlym splatením záväzkov v roku 2003 (4 127 miliónov EUR), po čom nasledoval istý ústup v roku 2004 (3 185 miliónov EUR). Záväzky sa opäť zvýšia v roku 2005 (4 055 miliónov EUR). Tabuľka 1 : Vývoj záväzkov (v miliónoch eúr) +++++ TABLE +++++ Platby v roku 2004 a 2005 Aktualizácia odhadu platieb za rok 2004 , ktorú vykonala Komisia, dosahuje 2 475 miliónov EUR a potvrdzuje odhad predložený v máji. Tak ako pri záväzkoch za rok 2004, EIB bola donútená znížiť svoje odhady (90 miliónov EUR oproti 168 miliónom EUR odhadovaných v máji) vzhľadom na mierne posunutie platieb, ktoré sa vzťahujú na termíny medzi podpisom zmlúv a fázou konečného vyplatenia. Pre rok 2005 Komisia a EIB odhadujú, že budú môcť realizovať objem platieb, ktorý už bol oznámený v máji. Rok 2005 by mal byť prvým rokom, kde by bola úroveň platieb blízka sume 3 miliárd eúr (2 760 miliónov EUR pre Komisiu a 235 miliónov EUR pre EIB). Komisia aj naďalej zdôrazňuje, že objem platieb v zmysle EDF sa rýchlo zvyšuje a pokračuje to už niekoľko rokov. Okrem toho je dôležité zdôrazniť, že toto zvýšenie sa len čiastočne vzťahuje na použitie nástrojov, ktoré umožňujú vyplatiť veľmi vysoké sumy, akými sú Stabex, PPTE (veľmi zadĺžené chudobné krajiny) alebo Svetový zdravotnícky fond. Tento priaznivý vývoj jasne vyplýva z nasledujúcej tabuľky. Tabuľka 2 : Vývoj platieb (v miliónoch eúr) +++++ TABLE +++++ Vyhlásenia o príspevkoch v rokoch 2004 a 2005 Keďže celkový odhadovaný objem platieb Komisie pre rok 2004 zostáva konštantný, návrh na poslednú časť príspevkov zostáva nezmenený (490 miliónov EUR). EIB potvrdzuje, že v roku 2004 nepotrebuje dodatočné prostriedky. Celková výška príspevkov Komisie a EIB za celý rok dosiahne 2 440 miliónov EUR, čo predstavuje presnú výšku, ktorá bola oznámená pred rokom v Oznámení z októbra 2003[8]. Splatenie 490 miliónov EUR by teda nemalo byť pre prispievajúce štáty prekvapením. Keďže pre rok 2005 nový predpoklad platieb Komisie zostáva na rovnakej úrovni ako minulý rok v máji, Komisia potvrdzuje, že potrebuje príspevky od členských štátov vo výške 2 700 miliónov EUR pre celý rok (v tejto sume sú zohľadnené odhadované príjmy 55 miliónov EUR z vymáhania dlhov a z úrokov). Na základe podrobného odhadu frekvencie vyplácania Komisia požaduje od členských štátov, aby zaplatili prvú časť 1 500 miliónov EUR. Dúfa, že sa týmto dokáže vyhnúť problémom s finančnými zdrojmi ako to bolo v roku 2004, čo by ohrozilo fungovanie EDF. Komisia musí teda dodržať svoje záväzky voči krajinám, ktoré patria medzi najchudobnejšie. Pokiaľ ide o EIB, vďaka predvídateľnému zostatku na konci roku 2004, ktorý by mal byť relatívne vysoký, požaduje pomerne nízku sumu 155 miliónov EUR pre celý rok (oproti 207 miliónom EUR, čo bol odhad v máji), z toho 60 miliónov EUR v rámci prvej splátky roku 2005. Komisia a EIB v tomto štádiu odhadujú úroveň ich príspevku v druhej splátky roku 2005 na 800 miliónov EUR a 55 miliónov EUR. Posledná splátka by sa teda mala vzťahovať na 400 miliónov EUR respektíve 40 miliónov EUR. Úroveň týchto dvoch splátok prehodnotí Komisia v Oznámení v júni 2005. Budúcnosť Komisia a EIB pripomínajú svoje povinnosti garantovať prostriedky, ktoré sú dostupné na základe Dohody z Cotonou (vrátane zostatkov fondov EDF 6, 7 a 8 prenesených do 9. EDF) do konca roka 2007. Toto v každom prípade predpokladá, že politická situácia vo všetkých krajinách AKT je v súlade s podmienkami potrebnými na realizáciu fondov. Dohody o spolupráci (Lomé, Cotonou) sú v podstate založené na princípe partnerstva medzi Úniou a krajinami AKT, čo naznačuje, že realizácia fondov EDF závisí od absorpčných schopností (politická stabilita, úroveň vlády) krajín AKT. Napokon sa zdôrazňuje, že stupeň použitia fondov, ktoré sú dostupné na základe dohody z Cotonou bude závisieť aj od výsledkov opätovného prideľovania dotácií. Podrobné čísla, založené najmä na hypotéze plného využitia dostupných fondov, sú uvedené v tabuľke 5. 1. PREDPOKLAD FINANčNEJ REALIZÁCIE NA ROKY 2004 A 2005 1.1. Záväzky 1.1.1. Realizácia roku 2004 Pripomenutie : V Oznámení z mája 2004[9], Komisia a EIB odhadovali úroveň nových záväzkov, ktoré treba vykonať v roku 2004, na celkom 3 350 miliónov EUR, pričom táto suma sa delí nasledovne : - 500 miliónov EUR na nástroje riadené EIB v zmysle 9. EDF a - 2 850 miliónov EUR na nástroje riadené Komisiou. Situácia k 31. augustu 2004 a perspektívy realizácie ku koncu roka 2004 - Do konca augusta EIB investovala sumu 127 miliónov EUR v zmysle Podpory investícii (9. EDF). Na základe vplyvu záväzkov ku koncu roku 2004 bola nútená zrevidovať svoje znížené predpoklady za celý rok 2004 z 500 miliónov EUR na 335 miliónov EUR[10]. - Pokiaľ ide o nástroje riadené Komisiou (vrátane bývalých nástrojov EIB), k 31. augustu bola investovaná suma 1 299 miliónov EUR , teda 45% z cieľovej sumy Komisie na konci roka (2 850 miliónov EUR). Pre pripomenutie, v rovnakom období roka bolo v roku 2003 investovaných iba 675 miliónov EUR a v roku 2002 iba 443 miliónov EUR. Treba si uvedomiť, že postup prijímania týchto záväzkov vytvára počas prvej polovice roku významnú „zásobu“ záväzkov, ktoré sa „očakávajú“. Jedná sa najmä o spisy v schvaľovacom procese na Komisii ktoré si vyžadujú konzultáciu s členskými štátmi. Koncom augusta bol tento objem 966 miliónov EUR, čo znamená, že celkové prijaté a práve prijímané záväzky dosahujú výšku 2 265 miliónov EUR, teda 79% cieľovej sumy. - Na základe nového odhadu, projekt po projekte, pri zohľadnení stupňa neistoty, ktorý sa vzťahuje na istú časť projektov Komisia odhaduje, že bude schopná realizovať celkovú výšku predpokladanú v máji, a síce 2 850 miliónov EUR.Pre Finančnú pomoc pre vodu bola výška (75 miliónov EUR) stanovená v máji, krátko po rozhodnutí Rady, uvedená len ako ukážka. Medzitým bola vytvorená pracovná skupina (Task Force), ktorá od júla začala diskusie s členskými štátmi, mimovládnymi organizáciami a súkromným sektorom. Je teda už možné predložiť presnejšie odhady. Nový odhad záväzkov v zmysle tejto novej iniciatívy dosahuje 3 milióny EUR. 1.1.2. Realizácia roku 2005 Vo svojom Oznámení z mája 2004 Komisia a EIB predpokladali, že zrealizujú celkom 3 420 miliónov EUR, z toho 545 miliónov EUR pre EIB (9. EDF) a 2 875 miliónov EUR pre Komisiu. Revízia banky dosahuje 555 miliónov EUR[11], čiže viac-menej súčasný stav. Komisia si však zakladá na silnom zvýšení: z 2 875 miliónov EUR v máji na 3 500 miliónov EUR v súčasnom období. Zdôrazňuje sa, že tieto čísla nezohľadňujú prípadné rozhodnutie Rady mobilizovať časť sumy alebo celú sumu 750 miliónov EUR, ktorá je stále dostupná v zmysle „podmienečnej“ miliardy eúr. Po roku 2003, ktorý sa skončil rekordným sumou (4 127 miliónov EUR), bude teda objem nových projektov v roku 2004 nižší. Na základe nových odhadov decentralizovaných a centrálnych služieb sa záväzky v roku 2005 opäť zvýšia. 1.2. Platby 1.2.1. Realizácia roku 2004 Pripomenutie : V Oznámení z mája 2004 Komisia a EIB odhadovali úroveň platieb, ktoré treba vykonať v roku 2004, na celkom 2 623 miliónov EUR, pričom táto suma sa delí nasledovne : - 168 miliónov EUR na nástroje riadené EIB v zmysle 9. EDF, pričom táto suma je oproti odhadu z októbra 2003 (260 miliónov EUR) nižšia - 2 455 miliónov EUR pre Komisiu, z toho 170 miliónov EUR na bývalé nástroje EIB. Pre Finančnú pomoc pre vodu bola stanovená paušálna výška 10 miliónov EUR. Keďže chýbali konkrétne údaje o prípadných zásahoch v roku 2004, stále nebola stanovená žiadna suma pre Finančnú pomoc pre „mier“. Treba upozorniť na to, že suma 2 455 miliónov EUR sa prudko zvýšila (110%) v porovnaní s odhadom, ktorý bol vykonaný pred rokom v októbri roku 2003, ktorý predstavoval 2 240 miliónov EUR. Situácia k 31. augustu 2004 a perspektívy realizácie pre koniec roka 2004 - Na konci augusta 2004 zrealizovala EIB 41 miliónov EUR platieb v zmysle 9. EDF. Vzhľadom na očakávaný profil plnení na základe podpísaných zmlúv a zmlúv, ktoré treba podpísať do konca roka EIB odhaduje, že 168 miliónov EUR plánovaných pre celý rok 2004 bude príliš veľa. Teraz sa počíta s celkovou výškou 90 miliónov EUR. - Komisia do konca augusta zrealizovala platby vo výške 1 364 miliónov EUR, čiže 56% svojej cieľovej sumy ku koncu roka, ktorú predložila v máji minulého roka (2 455 miliónov EUR). Tak ako pri záväzkoch, aj platby boli výrazne vyššie ako platby za posledné dva roky v tom istom období roka (koniec augusta 2003: 973 miliónov EUR; koniec augusta 2002: 829 miliónov EUR). Nevzťahuje sa to len na tú skutočnosť, že rok 2004 sa začal platbou celkovej výšky asi 270 miliónov EUR, ktorá sa nemohla zaplatiť v roku 2003, ale aj na tempo platieb v roku 2004.Cieľ predložený v máji je potvrdený aktualizáciou predpokladov, ktorá bola vykonaná podľa jednotlivých krajín (AKT a ZKÚ). Táto aktualizácia dosahuje celkovú výšku 2 475 miliónov EUR. Z tejto výšky sa 170 miliónov EUR vzťahuje na bývalé nástroje EIB (rizikové kapitály a zľavy z úrokov) a 22 miliónov EUR Finančnej pomoci pre „mier“ sa vzťahuje najmä na aktivity v Darfoure a v Strednej Afrike. Pre Finančnú pomoc pre vodu sa pred koncom roka významné platby nezrealizujú. - Na záver, zatiaľ čo Komisia si zachováva svoj májový odhad, EIB bola prinútená svoj odhad znížiť. Celkové platby (Komisia + EIB) sa v súčasnosti odhadujú na 2 565 miliónov EUR, oproti 2 623 miliónom EUR v máji 2004. 1.2.2. Realizácia roka 2005 V májovom oznámení sa platby odhadovali na 2 975 miliónov EUR, z toho 240 miliónov EUR na nástroje 9. EDF riadené EIB a 2 735 miliónov EUR pre Komisiu. Z tejto poslednej sumy bolo 85 miliónov pridelených na bývalé nástroje EIB a paušálna suma 150 miliónov EUR bola pridelená na Finančnú pomoc pre vodu. Aktualizácia odhadu potrieb v zmysle 9. EDF prostredníctvom EIB dosahuje 235 miliónov EUR, alebo kvázi súčasný stav v porovnaní s predchádzajúcim odhadom (240 miliónov EUR). Nový odhad celkového objemu platieb Komisie za rok 2005 tiež dosahuje rádovo rovnakú výšku ako suma predložená v máji minulého roku (2 760 miliónov EUR oproti 2 735 miliónom EUR v máji). Platby v zmysle bývalých nástrojov riadených EIB sa zvýšili (135 miliónov EUR oproti predchádzajúcim 85 miliónom EUR). Pre Finančnú pomoc pre „mier“ bola stanovená výška 61 miliónov EUR, aj keď bolo ťažké ju odhadnúť. Na základe prípravných spisov dosahuje predpoklad pre Finančnú pomoc pre vodu 57 miliónov EUR (v Oznámení z mája bol stanovený „predbežný“ odhad 150 miliónov EUR). Na záver možno konštatovať, že nové odhady pre Komisiu a EIB dosahujú 2 995 miliónov EUR pre obe inštitúcie, teda približne 3 miliardy eúr. Tabuľka na nasledujúcej strane uvádza všeobecný pohľad realizácie (2003) a predpoklady záväzkov a platieb (2004 a 2005). Tabuľka 3 Všeobecný pohľad realizácie a predpokladov záväzkov a platieb (2003 – 2004 – 2005) +++++ TABLE +++++ 2. PREDBEžNÁ SITUÁCIA POKLADNICE V ROKU 2004 A 2005 A VÝZVY NA PRÍSPEVKY, KTORÉ MAJÚ ZAPLATIť čLENSKÉ šTÁTY Nasledujúca tabuľka uvádza odhad pokladnice v roku 2004 a 2005, ktorý sa zakladá najmä na platbách uvedených nižšie. Tabuľka 4 : Odhad pokladnice v roku 2004 a 2005 (v miliónoch eúr) +++++ TABLE +++++ 2.1. Posledná časť výzvy na príspevky pre rok 2004 - EIB potvrdzuje, že už nebude potrebovať dodatočné finančné zdroje v roku 2004. Spustenie nových nástrojov je v podstate pomalšie ako sa plánovalo a fondy uvedené v roku 2003 a na začiatku roku 2004 by mali bohato postačovať pre pokrytie potrieb pre rok 2004. Zostávajúca výška dostupná na konci roka sa odhaduje na 111 miliónov EUR. - Keďže odhad platieb sa kvázi nemení vo vzťahu k májovému predpokladu, Komisia potvrdzuje svoj návrh stanoviť výšku 490 miliónov EUR v zmysle poslednej časti platieb roku 2004. Zdôrazňuje, že vyplatenie tejto časti povedie k úrovni pokladnice na konci roku približne 80 miliónov EUR, čo je v porovnaní s úrovňami zaznamenanými do konca roku 2002 (niekoľko sto miliónov eúr) príliš málo a je to minimálna úroveň potrebná pre umožnenie normálnej realizácie EDF. - Celkovo za celý rok 2004 a za obe inštitúcie sa skutočné príspevky dostali na hodnotu 2 440 miliónov EUR, čo predstavuje presne výšku uvedenú v Oznámení z októbra minulého roka[12]. Komisia sa nazdáva, že zaplatenie poslednej časti by pre členské štáty nemalo predstavovať rozpočtové problémy. Bolo zaznamenané zníženie potrieb EIB (z 260 na 125 miliónov EUR), ale kompletne sa vykompenzovalo potrebami Komisie. Toto nové rozdelenie neovplyvnilo pokladnice členských štátov. V prílohe 1 sú uvedené výšky troch výziev podľa členských štátov pre rok 2004. 2.2. Výzvy na príspevky v roku 2005 - EIB by mala začať rok 2005 s relatívne vysokým stavom pokladnice (odhaduje sa na 111 miliónov EUR), čo umožňuje znížiť výzvy na príspevky v roku 2005. 155 miliónov EUR by malo postačovať, oproti 207 miliónom EUR odhadovaným v máji. Prostriedky dostupné na začiatku roku umožňujú obmedziť požiadavku prvej výzvy na 60 miliónov EUR pre pokrytie obdobia medzi začiatkom roku a príchodom druhej výzvy, zvyčajne do 27. júla 2005. Odhadované výšky potrebné v zmysle druhej a tretej časti sú 55 miliónov EUR respektíve 40 miliónov EUR. Zostatok konca realizácie by potom bol 31 miliónov EUR, čo je potrebné na umožnenie normálneho riadenia vyplatení až do podania prvej výzvy v roku 2006 okolo 21. januára 2006. - Vrátane asi 55 miliónov EUR náhrad a úrokov sa potreby prostriedkov pre Komisiu sa pre rok 2005 zvýšia na 2 700 miliónov EUR. Na základe podrobného predpokladu platieb podľa jednotlivých krajín Komisia odhaduje, že bude potrebovať sumu 1 500 miliónov EUR v zmysle prvého obdobia. Táto suma je v porovnaní s minulosťou príliš vysoká. Vysvetľuje sa najmä tým, že celková výška príspevkov na celý rok sa prudko zvýšila v porovnaní s predchádzajúcimi rokmi (2 700 miliónov EUR pre Komisiu v roku 2005, oproti 2 120 miliónom EUR v roku 2003 a približne 1 500 miliónom EUR v roku 2002). Okrem toho vzhľadom na nepriaznivé skúsenosti s nedostatočnými prostriedkami na konci roku 2003 a v máji 2004, by sa chcela Komisia uistiť, že v roku 2005 sa nevyskytnú žiadne problémy a že bude teda schopná dodržať svoje záväzky voči krajinám AKT a ZKÚ. V tabuľke v prílohe 2 sú uvedené výšky výziev podľa členských štátov pre rok 2005. Druhá a tretia časť sa budú môcť ako obyčajne prispôsobiť, zvýšiť ako aj znížiť, počas každej výzvy za účelom zohľadnenia skutočných potrieb. 3. PREDPOKLADY VÝDAVKOV EDF V ROKOCH 2006 Až 2009 Pokiaľ ide o záväzky, Komisia a EIB opakujú svoj záväzok vykonať všetko potrebné pre mobilizáciu dostupných fondov 9. EDF (vrátane prevodov zo starých EDF) pre koniec roka 2007. Je zrejmé, že opatrenie, pri ktorom sa tento cieľ dosiahne, nie je len v rukách samotnej Komisie alebo EIB. Tempo realizácie, na základe podstaty dohôd o spolupráci (Lomé, Cotonou) a na základe tej skutočnosti, že sú tieto dohody založené na princípe partnerstva, závisí od absorpčných schopností krajín AKT (dostatočne stabilná politická situácia, aspoň minimálna úroveň správy vecí verejných, atď.). Hoci sa Komisia snaží poskytnúť čo najlepšiu pomoc národným autoritám, nemôže nahradiť krajiny AKT. Ďalším určujúcim prvkom je realizácia opätovného prideľovania fondov stanovená pri príležitosti revízie v polovici obdobia platnosti v roku 2004 a konečnej revízie v roku 2006. Bez novej orientácie prideľovania na výkonné krajiny nebude možné dosiahnuť stanovený cieľ.Výšky predsunutých záväzkov pre roky 2006 až 2007 sú v súlade s ambíciami Komisie a EIB vyčerpať všetky fondy 9. EDF (vrátane zostatkov z predchádzajúcich EDF) pred koncom roka 2007. Nezohľadňujú prípadné použitie 750 miliónov EUR, ktoré sú stále dostupné v zmysle podmienečného pridelenia. V súlade s návrhom Komisie, ktorý je zameraný na začlenenie EDF do rozpočtu, nie je v tomto dokumente uvedená žiadna suma pre roky 2008 a 2009. Ak je zložité vykonať spoľahlivé odhady na takéto dlhé obdobie pri záväzkoch, je to ešte zložitejšie pri platbách, pretože tempo týchto platieb závisí od faktorov, ktoré nemôže Komisia ani EIB ovplyvniť alebo kontrolovať. V prípade projektov hrajú prvoradú významnú úlohu vo fáze koncepcie a rozhodovania, avšak na druhej strane majú len pomocnú úlohu v momente ich realizácie. V prípade rozpočtovej pomoci, ktorá predstavuje významnú časť celkovej pomoci, je samotné tempo platenia závislé od faktorov, ktoré sa len ťažko kontrolujú, ako napríklad ekonomická situácia alebo miera politickej stability príslušných štátov. Na základe historického tempa platieb v zmysle predchádzajúcich EDF a pri zohľadnení kladného vplyvu reformy vonkajších služieb Komisie a najmä vplyvu decentralizácie služieb do štátov AKT Komisia a EIB stanovujú tempo platieb tak, ako je to uvedené v nasledujúcej tabuľke. Dôležitosť zníženia platieb v roku 2008 a ešte viac v roku 2009 vyplýva z hypotézy začlenenia EDF do rozpočtu. Toto zníženie by sa malo neutralizovať zvyšujúcim sa objemom platieb z rozpočtu Únie. Tabuľka 5 Predpoklady záväzkov a platieb EDF Roky 2006 až 2009 v miliónoch eúr +++++ TABLE +++++ ANNEX 1 Contributions to the EDF for 2004 by Member State (in euros) +++++ TABLE +++++ |8th EDF% |To be paid to the EIB |To be paid to the Commission |To be paid to the EIB |To be paid to the Commission |To be paid to the EIB |To be paid to the Commission |tranches | |GERMANY |23,36 |14 016 000 |350 400 000 |12 848 000 |186 880 000 |9 344 000 |93 440 000 |666 928 000 | |BELGIUM |3,92 |2 352 000 |58 800 000 |2 156 000 |31 360 000 |1 568 000 |15 680 000 |111 916 000 | |DENMARK |2,14 |1 284 000 |32 100 000 |1 177 000 |17 120 000 |856 000 |8 560 000 |61 097 000 | |SPAIN |5,84 |3 504 000 |87 600 000 |3 212 000 |46 720 000 |2 336 000 |23 360 000 |166 732 000 | |FRANCE |24,3 |14 580 000 |364 500 000 |13 365 000 |194 400 000 |9 720 000 |97 200 000 |693 765 000 | |GREECE |1,25 |750 000 |18 750 000 |687 500 |10 000 000 |500 000 |5 000 000 |35 687 500 | |IRELAND |0,62 |372 000 |9 300 000 |341 000 |4 960 000 |248 000 |2 480 000 |17 701 000 | |ITALY |12,54 |7 524 000 |188 100 000 |6 897 000 |100 320 000 |5 016 000 |50 160 000 |358 017 000 | |LUXEMBOURG |0,29 |174 000 |4 350 000 |159 500 |2 320 000 |116 000 |1 160 000 |8 279 500 | |NETHERLANDS |5,22 |3 132 000 |78 300 000 |2 871 000 |41 760 000 |2 088 000 |20 880 000 |149 031 000 | |PORTUGAL |0,97 |582 000 |14 550 000 |533 500 |7 760 000 |388 000 |3 880 000 |27 693 500 | |UNITED KINGDOM |12,69 |7 614 000 |190 350 000 |6 979 500 |101 520 000 |5 076 000 |50 760 000 |362 299 500 | |AUSTRIA |2,65 |1 590 000 |39 750 000 |1 457 500 |21 200 000 |1 060 000 |10 600 000 |75 657 500 | |FINLAND |1,48 |888 000 |22 200 000 |814 000 |11 840 000 |592 000 |5 920 000 |42 254 000 | |SWEDEN |2,73 |1 638 000 |40 950 000 |1 501 500 |21 840 000 |1 092 000 |10 920 000 |77 941 500 | |TOTAL |100 |60 000 000 |1 500 000 000 |55 000 000[14] |800 000 000 |40 000 000 |400 000 000 |2 855 000 000 | | [1] Štáty Afriky, Karibiku a Pacifiku. [2] Zámorské krajiny a územia. [3] Ide o nové záväzky pred zohľadnením uvoľnení. [4] Oznámenie Komisie Rade – Finančné informácie o Európskych rozvojových fondoch (COM(2004) 382 konečná verzia z 25.5.2004). [5] Vrátane zliav z úrokov. [6] Nástroje 9. EDF (Podpora pre investície a zľavy z úrokov) [7] Nástroje 9. EDF (Podpora pre investície a zľavy z úrokov) [8] Oznámenie Komisie Rade – Finančné informácie o Európskych rozvojových fondoch (EDF) - Odhad rozhodnutí, platieb a príspevkov, ktoré majú zaplatiť členské štáty do rozpočtu 2003 a 2004 a Predpokladané rozhodnutia a platby na obdobie 2005 až 2008 (COM(2003) 720 konečná verzia z 21.11.2003). [9] Oznámenie Komisie Rade – Finančné informácie o Európskych rozvojových fondoch (COM(2004) 382 konečná verzia z 25.5.2004). [10] Z toho 10 miliónov EUR sa vzťahuje na zľavy z úrokov. [11] Z toho 60 miliónov EUR sa vzťahuje na zľavy z úrokov [12] Oznámenie Komisie Rade – Finančné informácie o Európskych rozvojových fondoch (COM(2003) 353 konečná verzia z 13.6.2003) [13] Of which €5 million in interest-rate subsidies. [14] Of which €5 million in interest-rate subsidies.